
	                                     ΑΜΑΛΙΑΔΑ, 23-09-2026
ΣΥΛΛΟΓΟΣ ΠΟΛΙΤΙΚΩΝ ΣΥΝΤΑΞΙΟΥΧΩΝ                                 Αρ. πρωτ.: …..
                         ΑΜΑΛΙΑΔΑΣ          
                 
                                                  Προς 
Την Πανελλήνια Ομοσπονδία Πολιτικών Συνταξιούχων 
                                               (ΠΟΠΣ) Αθήνα 
Θέμα: Παρατηρητήριο  Ο.κοι.Π
Το Δ.Σ. του Συλλόγου Πολιτικών Συνταξιούχων Αμαλιάδας εκφράζει την έντονη αντίθεσή του στο νόμο 5270/2026, που προβλέπει το ηλεκτρονικό φακέλωμα των Συνταξιουχικών Οργανώσεων μέσα από την πλατφόρμα που ετοίμασε το Υπουργείο Εσωτερικών.
Μας ζητάνε: Καταστατικό, Πιστοποιητικό μεταβολών, Βεβαίωση έναρξης εργασιών, Πρακτικά εκλογών και Συγκρότηση Δ.Σ., νόμιμων εκπροσώπων και λοιπών καταστατικών οργάνων, Εξουσιοδότηση του gov.gr από τον νόμιμο εκπρόσωπο, εφόσον την καταχώρηση δεν την κάνει ο ίδιος ο νόμιμος εκπρόσωπος, Πρακτικό ετήσιας  Γ.Σ. για την έγκριση του οικονομικού και διοικητικού απολογισμού, Έκθεση ελεγκτικής επιτροπής, Οικονομικό απολογισμό του παρελθόντος έτους με χρήση από 1ης Ιανουαρίου έως 31ης Δεκεμβρίου, Αντίγραφο  πρακτικού   εφορευτικής επιτροπής και Πρακτικό Δ.Σ. για τη συγκρότηση σε σώμα για την εκλογή προεδρείου, Έκθεση ορκωτού λογιστή  για άνω των 5.000ευρώ έσοδα-έξοδα.
Γιατί τα θέλει όλα αυτά η κυβέρνηση; Τα σωματεία λειτουργούν με καταστατικό, κάνουν φορολογικές δηλώσεις και απολογούνται στα μέλη τους και πουθενά αλλού. Με αυτά που ζητάει η κυβέρνηση επιδιώκει τον πλήρη έλεγχο μελών, συνδρομών, δραστηριοτήτων κλπ. 
Δεν συναινούμε σε όλα αυτά και καλούμε το Δ.Σ. της ΠΟΠΣ για την άμεση αντίδρασή του και την απόρριψη του συγκεκριμένου νόμου.

